מייקל בלייק

מייקל לנוקס בלייק (באנגלית: Michael Lennox Blake;‏ 5 ביולי 1945 – 2 במאי 2015) היה סופר אמריקאי. בלייק ידוע בעיקר בזכות העיבוד הקולנועי לרומן שלו "רוקד עם זאבים", עבורו זכה בפרס האוסקר לתסריט המעובד הטוב ביותר. הוא נולד בבית חולים צבאי בפאייטוויל שבקרוליינה הצפונית. אביו, שעבד עבור חברת טלפוניה, הועבר מדי שנה למקום מגורים אחר. כשהיה בן שנתיים עברה המשפחה לדרום קליפורניה. הוא החל לכתוב כשהוצב בבסיס חיל האוויר ווקר (אנ'), שם כתב בעיתון הבסיס. הוא למד ספרות אנגלית והיסטוריה רוסית באוניברסיטת ניו מקסיקו, אך פרש לפני שנת לימודיו האחרונה לתואר. הוא עבד לאחר מכן כעיתונאי עצמאי בלוס אנג'לס, ובהמשך היה לכתוב ועורך ב-"Los Angeles Free Times", וכתב בעיתוני תרבות הנגד שונים בעיר. במקביל היה יחצ"ן של תחנות רדיו, ניהל בית קולנוע והפיק פרסומות להופעות רוק. בהמשך למד בבית ספר לקולנוע בברקלי שבקליפורניה. הוא גם למד באוניברסיטת מזרח ניו מקסיקו (אנ'). בשנות השמונים הצליח למצוא מפיק רק לאחד מהתסריטים שלו, "Stacy's Knights". בסרט כיכב קווין קוסטנר, והפיק אותו ג'ים וילסון. לאחר כמה וכמה תסריטים נוספים שלא נעשה בהם שימוש, חשב בלייק על הרעיון ל"רוקד עם זאבים", שהושפע מהעניין ארוך-השנים שלו בהיסטוריה של העמים הילידים של אמריקה ("אינדיאנים"). הרעיון הושפע גם מהספר ההיסטורי "קברו את לבי בברך פצועה" (אנ') מאת די בראון (אנ'), שמתאר את ההתפשטות האמריקאית מערבה מנקודת המבט האינדיאנית, ומסיפורו האמיתי של עגלון שהמוצב שהוא נשלח להעביר אליו אספקה נמצא נטוש. ב-1986 הציג את הרעיון לקוסטנר, והוא הציע לכתוב באמצעותו רומן. בלייק, שמצבו הכספי לא היה מזהיר באותה תקופה, השלים את חיבור הטיוטה בתוך תשעה חודשים, תוך כדי מגורים במכוניתו, והמפיק ג'ים וילסון, חברם המשותף של קוסטנר ובלייק, סייע לו למצוא מוציא לאור לספרו. הספר יצא לבסוף ב-1988 בכמות עותקים קטנה בכריכה רכה. קוסטנר התלהב מהספר, קנה במהירות את הזכויות ליצור סרט על פי עלילת הספר, וביקש מבלייק לעבד את ספרו לתסריט. הסרט שיצא לבסוף הוביל למכירות רבות של הספר המקורי, וגם על התסריט זכה בלייק לשבחים. גם לאחר יציאת הסרט המשיך בלייק לכתוב. היה גם פעיל זכויות אדם. הוא נפטר ב-2 במאי 2015 לאחר מחלה ממושכת, בטוסון שבאריזונה. הוא התגורר ליד פארק לאומי בטוסון. Stacy's Knights ‏(1983) רוקד עם זאבים (1990) Winding Stair‏ (1998) – גם ביים רוקד עם זאבים (1988) Airman Mortensen ‏(1991) Marching to Valhalla ‏(1996) The Holy Road‏ (2001) Dances with Wolves, 20th Anniversary (ספר אלקטרוני 2011) Into the Stars ‏(2011) Like a Running Dog ‏(2002) – אוטוביוגרפיה Indian Yell ‏(2006) Twelve the King ‏(2009) פרס האוסקר לתסריט המעובד הטוב ביותר פרס גלובוס הזהב לתסריט הטוב ביותר פרס גילדת הכותבים של אמריקה עבור התסריט הטוב ביותר המבוסס על חומר ממדיום אחר פרס ספר (אנ') לסרט הטוב ביותר פרס הניצחון של Cancervive פרס אלינור רוזוולט לעבודה עם מיעוטים וסביבה פרס ההומניטרי של השנה מטעם המכון להגנה על בעלי חיים פרס האמריקניזם של אגודת סרג'נטי חיל האוויר (1992) פרס אמנדה בלייק פרס גיבור הספרייה של איגוד הספריות האמריקני פרס המדיה הסביבתית קולמוס הזהב מדיה וקבצים בנושא מייקל בלייק בוויקישיתוף מייקל בלייק, במסד הנתונים הקולנועיים IMDb (באנגלית) מייקל בלייק, באתר AllMovie (באנגלית) מייקל בלייק, במסד הנתונים הקולנועיים KinoPoisk (ברוסית) מייקל בלייק, באתר "Find a Grave" (באנגלית) Sid Field, Four Screenplays: Studies in the American Screenplay, New York: Bantam Dell, 2009, ISBN 9780307569523, pp. 249–250 די בראון, האפים הנקובים בורחים לארצה של סבתא, באתר הארץ, 29 במרץ 2010 רוברט אפשטיין, ‘Wolves’ Author Does Dance of Vindication : Publishing: Thanks to the hit film, Michael Blake has set up cottage industries for artists who are ‘shut out,’ as he once was, לוס אנג'לס טיימס, 2 בפברואר 1991 Marianne Mortensen Blake, Michael Lennox Blake, 2009 Dances With Wolves – History, קטלוג מכון הסרטים האמריקאי מרווין רוטשטיין, The Writer's Reward for 'Wolves', הניו יורק טיימס, 25 במרץ 1991 Fleming, Mike. "Oscar-Winning 'Dances With Wolves' Author/Screenwriter Michael Blake Has Died". Deadline. נבדק ב-19 באפריל 2020. {{cite web}}: (עזרה) Loper, Mary Lou (19 בנובמבר 1992). "Banker Gets Big Pat on the Back". Los Angeles Times. נבדק ב-19 באפריל 2020. {{cite web}}: (עזרה) "Michael Blake Press Release" (PDF). WFLF Humanion Films. 5 בפברואר 2009. אורכב מ-המקור (PDF) ב-2 באפריל 2012. {{cite web}}: (עזרה) Blake, Marianne Mortensen (2009). "Michael Lennox Blake". אורכב מ-המקור ב-2 באפריל 2012. {{cite web}}: (עזרה)